Skulte vald
Skulte vald (läti keeles Skultes pagasts) on vald Lätis Limbaži piirkonnas Liivi lahe kaldal. Vald piirneb sama piirkonna Limbaži, Vidriži ja Liepupe vallaga ning Saulkrasti piirkonna Saulkrasti ja Sēja vallaga. Valla pindala on 146,5 km². 2016. aasta seisuga elas seal 2098 inimest. Valla keskus on Mandegase küla, vallavanem on Artis Ārgalis. Valda läbib Via Baltica. Tähtsaimaks jõeks on Aģe jõgi.